
	                                                                        PATVIRTINTA
                                                                                      Šakių rajono savivaldybės administracijos
			                                                  direktoriaus 2023 m. rugsėjo    d.
                                                                                      įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS ARCHITEKTŪROS IR URBANISTIKOS SKYRIAUS GEODEZININKO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Architektūros ir urbanistikos skyriaus (toliau – Skyrius) geodezininko (toliau – Geodezininkas) pareigybė yra priskiriama specialistų pareigybių grupei.
2. Pareigybės lygis - A2.
3. Pareigybės paskirtis - reikalinga teisės aktais reglamentuotų geodezijos ir kartografijos darbų sisteminimo, atnaujinimo, topografinių ir inžinerinių tinklų derinimo, ir erdvinių duomenų rinkinių sudarymo ir tvarkymo parengiamiesiems darbams atlikti. 
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Geodezininkas yra darbuotojas, dirbantis pagal darbo sutartį. Geodezininką priima į darbą ir atleidžia iš jo Šakių rajono savivaldybės administracijos direktorius.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos reikalavimus:
5.1. turėti ne žemesnį kaip aukštąjį universitetinį inžinerijos mokslų studijų krypčių grupės aplinkos inžinerijos krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį inžinerijos mokslų studijų krypčių grupės aplinkos inžinerijos krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
[bookmark: _Hlk146282769]5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, Statybos techniniais reglamentais ir kitais norminiais aktais, reglamentuojančiais geodeziją, kartografiją, teritorijų planavimą;
5.3. mokėti kaupti, sisteminti, valdyti, apibendrinti informaciją ir rengti išvadas;
5.4. mokėti savarankiškai planuoti, organizuoti savo veiklą, gebėti dirbti komandoje;
5.5. mokėti dirbti kompiuterinėmis programomis MS Office; GIS Geo Map.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. tvarko Savivaldybės erdvinių duomenų rinkinį (SEDR);
[bookmark: _Hlk146283594]6.2. Lietuvos Respublikos teisės aktų nustatyta tvarka derina topografinių ir inžinerinių tinklų planus (TIIIS) sistemoje;
6.3. užtikrina Lietuvos Respublikos specialiųjų žemės naudojimo sąlygų įstatymo nuostatų įgyvendinimą Šakių rajono savivaldybėje;
6.4. rengia teminius žemėlapius pagal poreikį, neprieštaraujančius Lietuvos Respublikos įstatymams bei kitiems teisės aktams;
6.5. organizuoja Lietuvos Respublikos geodezijos ir kartografijos įstatymo nuostatų įgyvendinimą Šakių rajono savivaldybėje;
[bookmark: _Hlk142572481]6.6. saugo Šakių rajono savivaldybės geodezinę ir kartografinę medžiagą (Šakių rajono savivaldybės teritorijos geodezinių tinklų sudarymo ir atnaujinimo medžiagą, žemėlapius, planus); 
6.7. vykdo Šakių rajono savivaldybės tarybos sprendimus, mero potvarkius, administracijos direktoriaus įsakymus, Skyriaus vedėjo nurodymus, kitus su Šakių rajono savivaldybės administracijos funkcijomis susijusius nenuolatinio pobūdžio pavedimus tam, kad būtų pasiekti Šakių rajono savivaldybės administracijos strateginiai tikslai bei užtikrinti skyriaus nuostatuose numatytų funkcijų vykdymą.

